તાજેતરમાં દક્ષિણ આફ્રિકા સામે કેપટાઉન ખાતેની પહેલી ટેસ્ટ મેચમાં ૯૩ રન ફટકાર્યા પછી હાર્દિક પંડ્યા પ્રવાસ દરમિયાન કોઈ પણ પ્રકારની ક્રિકેટમાં બાકીની મેચમાં એક પણ અડધી સદી નોંધાવી શક્યો ન હતો. કોઈ પણ આશાસ્પદ ઓલરાઉન્ડરની કપિલદેવ જોડે સરખામણી કરવી ભારતીય ક્રિકેટમાં એક ધોરણ થઈ ગયું છે અને વર્લ્ડ કપ વિજયી કેપ્ટન ઈચ્છે છે કે હાર્દિક પંડ્યા કોઈ પણ માનસિક દબાણ વિના પોતાની રમત રમે.